**Zápis z 5. zasadnutia Redakčnej rady mestských novín Námestovčan**

**Termín RR**: 30. 4. 2019

**Prítomní:**

**Za poslancov:** Róbert Sládek, Peter Kolada

**Za verejnosť:** Ján Kozoň, Eva Kapičáková

**Za MsÚ:** Marián Kasan,

**Za redakciu:** Anna Lajmonová

Neprítomní: Marián Grígeľ

**Hostia** (prítomní na RR): Milan Hubík, Dušan Jendrášik, Dorota Mikulášová, Marek Kapičák, Juraj Kurtulík

## **Program:**

## 1. Otvorenie, privítanie členov a hostí redakčnej rady

## 2. Návrh novej organizačnej štruktúry redakčnej rady

## 3. Diskusia

## 4. Rôzne

## 5. Záver

**K bodu č.1**: Prítomných členov a hostí privítal predseda redakčnej rady.

**K bodu č.2:** Postupne sa ujal slova primátor, predseda redakčnej rady ako aj ďalší členovia redakčnej rady. Návrh smeroval k tomu, aby sa od budúceho roka vytvorila pozícia šéfredaktora, navrhnutá bola p. Eva Kapičáková/ + pozície redaktorov / navrhnuté boli p. Boldovjaková a p. Mikulášová /. Po tom, čo manželia Anna a Anton Lajmonovci začiatkom roka 2019 avizovali svoje rozhodnutie, po ôsmich rokoch, ukončiť spoluprácu s vydavateľom Námestovčana v obsahovej a grafickej oblasti ku koncu roka 2019, mal by, podľa návrhu primátora, sadzbu a grafickú úpravu novín v nasledujúcom období zhotovovať p. Marek Kapičák. Eva Kapičáková by ako šéfredaktorka vykonávala riadiace, redakčné a edičné činnosti na vydávaní novín Námestovčan.

Na rokovaní padol aj návrh na zmenu Štatútu mestských novín Námestovčan. V prípade jeho zmeny je potrebný súhlas mestského zastupiteľstva.

Marek Kapičák informoval o tom, že je v jeho silách priniesť do novín aj viacej reklamy, a tým viac finančných prostriedkov. Všetci zúčastnení sa teda zhodli na ďalšom organizačnom a personálnom vedení novín, t.z. reorganizácii redakčnej rady /v redakčnej rade by nepôsobili poslanci MsZ + zamestnanci úradu, ako je to v súčasnosti podľa platného štatútu novín / a budúcu redakčnú radu by tvoril šéfredaktor a redaktori, /alebo by redakčná rada stratila opodstatnenie/. Predseda redakčnej rady navrhol vyriešiť zhonorovanie uverejnených článkov redaktoriek. Pán prednosta sa ponúkol, že nájde formu, ako to zrealizovať.

V konečnom dôsledku však posledné slovo budú mať poslanci MsZ.

Na záver sa predseda RR poďakoval prítomným za účasť.

**Zapísal:** Peter Kolada